text: Kan miste retten til drive firma
  28 juni 2012 kl. 15.56
  En virksomhedsleder i Esbjerg er indstillet til at miste retten til at handle med fødevarer, fordi Fødevarestyrelsen mener, at han fusker med varerne.
  Direktøren for Select Salmon er sigtet for at have solgt fisk, velvidende at de indeholdt den skadelige listeriabakterie. 
  Firmaet har også fået påtaler for at sælge fisk med forkert mærkning. Og for at opbevare fisk i rum, hvor det ikke er tilladt. 
  Direktøren mener, han er uskyldig, og fremhæver overfor JyskeVestkysten, at før den seneste sag havde han tre inspektioner uden anmærkninger. 
  Firmaet har gentagne gange fået påtaler og store bøder for fusk med fisk. Nu har Fødevarestyrelsen mistet tålmodigheden og indstiller til politiet, at direktøren skal frakendes retten til at drive virksomhed.
  